Държавен вестник, бр. 10, 2023 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  10
3. По настоящия Протокол не се допускат 
други резерви. 
Член 13
Изменения
1. След влизането в сила на настоящия 
Протокол той може да бъде изменен съгласно 
определената в настоящия член процедура. 
2. Всяко изменение на настоящия Прото-
кол, представено от страна по Протокола, се 
представя за разглеждане и решаване пред 
работната група по пътен транспорт към 
Икономическата комисия на ООН за Европа. 
3. Страните по настоящия Протокол полагат 
всички усилия, за да постигнат консенсус. Ако 
въпреки тези усилия не се постигне консенсус 
по предложените изменения, се прибягва до 
приемане с мнозинство от две трети от при-
състващите и гласували страни. Предложените 
изменения, приети с консенсус или мнозинство 
от две трети от страните, се представят от 
секретариата на Икономическата комисия на 
ООН за Европа пред Генералния секретар с 
цел разпространяване за приемане сред всички 
страни по настоящия Протокол, както и сред 
подписалите държави.
4. В рамките на деветмесечен срок от да-
тата на оповестяване от Генералния секретар 
на предложеното изменение всяка страна 
може да информира Генералния секретар за 
възражения срещу предложената поправка. 
5. Предложеното изменение се счита за при-
ето, ако до края на предвидения в предходния 
параграф деветмесечен срок не е представено 
възражение от страна по настоящия Протокол. 
Ако е направено възражение, предложеното 
изменение не влиза в сила.
6. В случая на държава, която става дого-
варяща страна по настоящия Протокол между 
момента на уведомление за предложение за 
изменение и края на предвидения в пара-
граф 4 от настоящия член деветмесечен срок, 
секретариатът на работната група по пътен 
транспорт към Икономическата комисия за 
Европа уведомява възможно най-бързо новата 
страна по Протокола. Последната може да 
информира Генералния секретар преди края 
на въпросния деветмесечен срок, в случай 
че има възражения срещу предложеното 
изменение.
7. Генералният секретар уведомява възмож-
но най-бързо всички страни за възраженията, 
повдигнати съгласно параграфи 4 и 6 от на-
стоящия член, както и за всички изменения, 
приети съгласно параграф 5 по-горе.
8. Приетото изменение влиза в сила шест 
месеца след датата на уведомлението за не-
говото приемане от Генералния секретар до 
страните.
Член 14
Свикване на дипломатическа конференция
1. След влизането в сила на Протокола 
всяка страна може с уведомление до Генерал-
ния секретар на ООН да предяви искане за 
свикването на конференция с цел ревизия на 
настоящия Протокол. Генералният секретар 
уведомява всички страни за искането и свиква 
конференция, ако в рамките на четиримесечен 
срок след датата на уведомлението от страна 
на Генералния секретар не по-малко от една 
четвърт от страните по настоящия Протокол 
го информират за съгласието си с искането.
2. Ако се свика конференция съгласно 
предходния параграф, Генералният секретар 
уведомява всички страни и ги кани в три-
месечен срок да представят предложенията 
си за въпроси, които да се разгледат на кон-
ференцията. Генералният секретар разпрос-
транява до всички страни план за дневен 
ред за конференцията заедно с текстовете на 
предложенията поне три месеца преди датата, 
на която ще се състои конференцията.
3. Генералният секретар кани всички държа-
ви по член 7, параграфи 1, 3 и 4 от настоящия 
Протокол на конференция, свикана съгласно 
настоящия член.
Член 15
Уведомления до държавите
Освен уведомленията, упоменати в чле-
нове 13 и 14, Генералният секретар на ООН 
уведомява държавите по член 7, параграф 1 
по-горе и държавите, които са станали страни 
по настоящия Протокол съгласно параграфи 
3 и 4 от член 7, за:
а) ратификация и присъединяване по 
член 7;
б) датите за влизане в сила на настоящия 
Протокол съгласно член 8;
в) денонсиране по член 9;
г) прекратяване на настоящия Протокол 
съгласно член 10;
д) декларации и уведомления, получени 
съгласно член 12, параграфи 1 и 2.
Член 16
Депозитарий
Оригиналът на настоящия Протокол се 
съхранява от Генералния секретар на ООН, 
който изпраща заверени с оригинала копия 
от документа до всички държави по член 7, 
параграфи 1, 3 и 4 от настоящия Протокол.
Съставен в Женева на двадесети февруари 
две хиляди и осма година в един екземпляр 
на английски и френски език, като всяка от 
версиите е еднакво достоверна.
475